6से 8 घंटे मन लगाकर की पढ़ाई; 12वीं में रहा था जिले में टॉप
Haryana Topper,  NEET में हरियाणा भर में टॉपर रहे कैथल के लक्ष्य गर्ग ने कहा है कि वह चिकित्सा के क्षेत्र में अच्छा कार्य करना चाहता है। अच्छा डॉक्टर बनकर जनसेवा का कार्य करेगा। लक्ष्य गर्ग ने नीट 2023 की परीक्षा में 71वां स्थान पाया। उसने कुल
NEET में हरियाणा भर में टॉपर रहे कैथल के लक्ष्य गर्ग ने कहा है कि वह चिकित्सा के क्षेत्र में अच्छा कार्य करना चाहता है। अच्छा डॉक्टर बनकर जनसेवा का कार्य करेगा। लक्ष्य गर्ग ने नीट 2023 की परीक्षा में 71वां स्थान पाया। उसने कुल 720 अंकों में से 710 अंक प्राप्त किए, जो 99.99 प्रतिशत हैं।
ओएसडीएवी पब्लिक स्कूल का छात्र
लक्ष्य के घर पर बधाई देने वालों का सुबह से ही तांता लगा है। छात्र लक्ष्य ओएसडीएवी पब्लिक स्कूल का छात्र है। लक्ष्य के पिता सुरेंद्र एक व्यापारी हैं। जबकि माता सरोज गृहिणी है। लक्ष्य गर्ग ने बताया कि वह लगातार पढ़ाई करता है। पूरे दिन में छह से आठ घंटे वह नियमित रूप से पढ़ाई करता है। उसने हमेशा ही पुस्तकों व विषयों में अपना मन लगाकर रखा है। इसी का नतीजा है कि उसने नीट के परीक्षा परिणाम में 71वां स्थान पाया है।
12वीं में रहा था जिले में टॉप
नीट 2023 की परीक्षा में देशभर से लगभग 20 लाख 88 हजार परीक्षार्थी शामिल हुए थे। इससे पहले छात्र लक्ष्य गर्ग ने सीबीएसई 2022-23 में 12वीं कक्षा में भी 97.8 प्रतिशत अंक लेकर जिले भर में प्रथम स्थान प्राप्त किया था। छात्र की उपलब्धि पर उसके परिजनों में खुशी का माहौल है। वहीं, विद्यालय प्रबंधन की तरफ से प्रधानाचार्या अंजू तलवाड़ ने लक्ष्य गर्ग को बधाई दे आगे बढ़ने के प्रेरित किया है।